**Eesti Staadionijooksusari 2022**

**JUHEND**

1. **Sarja eesmärk**

Sarja eesmärgiks on Eesti kesk- ja pikamaajooksu arendamine. Staadionijooksus on oluline konkurents. Sarja eesmärk on tuua kõik meie paremad noored ja täiskasvanud võistlema, et joosta kiireid aegu ja pakkuda vaatemängu publikule.

1. **Etapid (9)**

18. mai – Kohila – Rapla Jooksuklubi – 2000m T ja noored (Kohila SJ etapp)
14. juuni - Tallinn – Treeningpartner – 1000m T ja noored (O.Karikose mälestusvõistlus) Kadriorg
20. juuni - Rakvere – Vike - 1500m T ja noored
26. juuni – Tallinn - EKJL - 5000m T (Eesti MV)
3. juuli - Pärnu – SÜKK - 800m T ja noored (Rannastaadioni õhtumiiting)
10. august – Viljandi – Jooksupartner - T 3000m ja noored – 600m
??? august - Karksi Nuia – Karksi SK - T 3000m tak. ja noored vastavalt vanuseklassile
24. august - Viljandi – EKJL/Jooksupartner - 10 000m Eesti MV ja noored 2000m
4. september Kehtna – Rapla Jooksuklubi 600m T ja noored + staadionisarja lõpetamine

1. **Punktiarvestus ja autasustamine**
* Koondarvestusse lähevad **noortel ja täiskasvanutel 5 parema etapi punktid (WA punktitabel)**
* Igalt etapilt saavad punkte kõik osalejad vastavalt tulemusele kehtiva WA punktitabeli alusel. Üldises paremusjärjestuses võrdse punktisumma saanud võistlejatel arvestatakse ettepoole see, kes on saanud ühelt etapilt kõrgemad punktid.
* Etapi auhinnaraha makstakse üldise paremusjärjestuse alusel (kaasa arvatud välisvõistlejad). Sarja üldises arvestuses konkureerivad EKJL-i litsentsi omavad sportlased.
* Iga etapi 3 parimat meest ja naist autasustatakse rahalise preemia - 1. koht 150 € ; 2. koht 100 € ; 3. koht 50 €, v.a. Eesti MV 5000m ja 10000m. Noorte vanuseklasside iga etapi 3 parimat noormeest ja neidu U14, U16, U18 ja U20 esemelise auhinnaga.
* Koondarvestuses autasustatakse rahaliste auhindadega 6 parimat naist ja meest (et konkureerida koondarvestuses, peab olema osalenud vähemalt 5-l etapil) saavutatud punktide alusel ning noorte vanuseklasside U14, U16, U18 ja U20 3 parimat noormeest ja neidu.
* Auhinnarahad sarja kokkuvõttes:

**M/N** 1.koht – 500 €; 2.koht – 350 €; 3.koht – 250 €; 4.koht – 150 €; 5.koht – 100 €; 6. koht - 50 €

**U18/U20** 1.koht – 150 €; 2.koht – 100 €; 3.koht – 50 €

**U14/U16** 1.koht – 100 €; 2.koht – 60 €; 3.koht – 40 €

NB! 250 euro suurune eriauhind antakse Eesti Vabariigi meesjooksjale ja naisjooksjale, kelle tulemus annab Rahvusvahelise Kergejõustikuliidu punktitabeli järgi kõige rohke punkte.

* Etappide tulemused ja üldine seis iga etapi järel kajastatakse EKJL-i kodulehel „tulemused“ rubriigis.
1. **Sarja peakorraldaja**

Rapla Jooksuklubi
Erik Horn
tel: +372 526 6376
e-mail: erikhorn@hotmail.com